Дел.бр:01-3247/23

Датум: 29.12.2023. године

На основу члана 21. став 1. Закона о родној равноправности ( ,, Службени гласник РС“, бр: 51/21), члана 2. став 2. Правилника о изради и спровођењу плана управљања ризицима од повреде принципа родне равноправности ( ,, Службени гласник РС“, бр. 67/22), директор Дома за децу ометену у развоју ,,Колевка“ Суботица доноси:

**ПЛАН**

**УПРАВЉАЊА РИЗИЦИМА ОД ПОВРЕДЕ ПРИНЦИПА РОДНЕ РАВНОПРАВНОСТИ**

1. **Општи подаци о Дому за децу ометену у развоју ,,Колевка“ Суботица**

* Назив: Дом за децу ометену у развоју ,,Колевка“ Суботица
* Седиште: ул. Јаше Игњатовића бр. 6, Суботица
* ПИБ: 100958662
* МБ: 08009317
* Шифра делатности: 8790
* Број и датум решења о упису у Регистар привредних субјеката: Број регистарског улошка Привредног суда 5-79 , датум уписа 20.03.2009. године , Фи број 51/2009
* Установа је под називом Дом за децу и омладину ,,Колевка“ Суботица основана Решењем Главног НОО Војводине Нови Сад број 2551 од 03.08.1945. године.
* Делатност установе:

1. Смештај одојчади и деце без родитељског старања и деце чији је развој ометен породичним приликама , деце степена теже и тешке менталне ометености у развоју, заштита и привремено збрињавање трудница и мајки са децом
2. Смештај одојчади и деце без родитељског старања и деце чији је развој ометен породичним приликама- узраста до 3 године
3. Смештај деце степена теже и тешке менталне ометености у развоју узраста до 10 година
4. Заштита и привремено збрињавање трудница и мајки са децом
5. Дневни боравак у складу са одредбама Закона о социјалној заштити и обезбеђивању социјалне сигурности грађана Републике Србије
6. Прихват и краткотрајни смештај деце и омладине којој је хитно потребан краткотрајан смештај у оквиру којег се обезбеђује краткотрајан смештај, исхрана,примена здравствено-хигијенских мера, са циљем да се што брже врате родитељима или дому, односно прихватилишту ради темељног опсервационо-дијагностичког третмана.

* Правни оквир

Правни оквир за доношење овог Плана садржан је у следећим прописима:

* Устав Републике Србије ( ,,Службени гласник РС“, бр98/06) као највиши правни акт који у члану 21.став.3 забрањује сваку дискриминацију , непосредну или посредну , по било ком основу , а као један од прокламованих основа управо је забрана дискриминације на основу пола.Такође Устав Републике Србије обезбеђује свим грађанима економска права којима је загарантовано право на запошљавање, право на рад и право на слободан избор професије женама и мушкарцима под једнаким условима.
* Закон о родној равноправности ( ,, Службени гласник РС“ бр. 52/21)
* Закон о забрани дискриминације ( ,, Службени гласник РС“, бр. 22/09 и 52/21)
* Закон о раду ( ,,Службени гласник РС“, бр. 24/05,61/05,54/09,32/13, 75/14,13/17, 113/17 и 95/2018-аутентично тумачење);
* Стратегија за родну равноправност за период од 2021. до 2030. године ( ,,Службени гласник РС“, бр. 103/21);
* Правилник о изради и спровођењу плана управљања ризицима од повреде принципа родне равноправности ( ,, Службени гласник РС“, бр. 67/22);
* Значење поједених израза

Поједини термини коришћени у овом Плану и актима донетим на основу Плана имају следеће значење:

* Род означава друштвено одређене улоге , могућности , понашања , активности и атрибуте које одређено друштво сматра прикладним за жене и мушкарце укључујући и међусобне односе мушкараца и жена и услоге у тим односима које су друштвено одређене у зависности од пола;
* Осетљиве друштвене групе су жене са села, жртве насиља , као и групе лица које се због друштвеног порекла , националне припадности, имовног стања,пола,родног идентитета, сексуалне оријентације, старости, психичког и/или физичког инвалидитета, живота у неразвијеном подручју или из другог разлога или својства налазе у неједнаком положају;
* Под представља биолошку карактеристику на основу које се људи одређују као жене или мушкарци
* Једнаке могућности подразумевају једнако остваривање права и слобода жена и мушкарца, њихов равноправни третман и равноправно учешће у политичкој ,економској , културној и другим областима друштвеног живота и у свим фазама планирање, припреме , доношења и спровођења одлука и равноправно коришћење њихових резултата , без постојања родних ограничења и родне дискриминације
* Дискриминација лица по основу два или више личних својстава без обзира на то да лисе утицај поједних личних својстава може разграничити ( вишеструка дискриминација) или се не може разграничити (интерсексијска дискриминација)
* Родна перспектива односи се на узимање у обзир родних разлика , разлика по полу и различитих интереса, потреба и приоритета жена и мушкараца и њихово укључивање у све фазе планирања ,припреме, доношење и спровођење јавних политика,прописа, мера и активности;
* Родна анализа представља проценивање утицаја последица сваке планиране активности , укључујући законодавство, мере и активности, јавне политике и програме, по жене и мушкарце и родну равнопоравност у свим областима и на свим нивоима;
* Уродњавање представља средство за остваривање и унапређивање родне равноправности кроз укључивање родне перспективе у све јавне политике, планове и праксе;
* Уравнотежена заступљеност полова постоји када је заступљеност једног од полова између 40-59% у односу на други пол, а осетно неуравнотежена заступљеност полова постоји када је заступљеност једног пола нижа од 40% у односу на други пол, осим ако из посебног закона произилази другачије;
* Родно засновано насиље је сваки облик физичког, сексуалног, психичког, економског и социјалног насиља који се врши према лицу или групама лица због припадности одређеном полу или роду , као и претње таквим делима, без обзира на то да ли се дешавају у јавном или приватном животу, као и сваки облик насиља који у већој мери погађа лица која припадају одређеном полу;
* Насиље према женама означава кршење људских права и облик дискриминације према женама и сва дела родно заснованог насиља која доводе или могу да доведу до: физичке,сексуалне,психичке, однсоно финансијске повреде или патње за жене ,обухватајући и претње таквим делима, принуду или произвољно лишавање слободе , било у јавности било у приватном животу;
* Узнемиравање јесте свако нежељено понашање које има за циљ или последицу повреду достојанства лица или групе лица на основу пола, односно рода а нарочито ако се тиме ствара страх или непријатељско , застрашујуће ,понижавајуће и увредљиво окружење;
* Подстицање на дискриминацију на основу пола, односно рода је давање упутстава о начину предузимања дискриминаторних поступака и навођења на дискриминацију на основу пола, односно рода, на други сличан начин;
* Сексуално односно полно узнемиравање јесте сваки нежељени вербални, невербални или физички акт сексуалне природе који има за циљ или последицу повреду личног достојанства, а нарочите ако се тиме ствара страх, непријатељско, застрашујуће , понижавајуће или увредљиво окружење;
* Сексуално , односно полно уценивање је свако понашање лица које у намери чињења или нечињења дела сексуалне природе, уцени другог да ће у случају одбијања пружања траженог против њега или њему блиског лица изнети нешто што може шкодити њеној или његовој части или угледу;
* Родно осетљив језик јесте језик којим се промовише равноправност жена и мушкараца и средство којим се утиче на свест оних који се тим језиком служе у правцу остваривања равноправности , укључујући промене мишљења, ставова и понашања у оквиру језика којим се служе у личном и професионалном животу;
* Плата ( зарада) представља новчану надокнаду за извршен рад. Право на плату је основно и неотуђиво право запослених из радног односа . Плата подразумева надокнаду за једнак рад, односно рад једнаке вредности уз примену начела једнакости и једнаког поступања према запосленима, без обзира на пол, односно род;
* Родни стереотипи јесу традицијом формиране и укорењене идеје према којима су женама и мушкарцима произвољно додељене карактеристике и улоге које одређују и ограничавају њихове могућности и положај у друштву.

Изрази који се користе у овом Плану и актима донетим на основу Плана, а који имају родно значење, изражени у граматичком мушком роду, подразумевају природни женски и мушки пол лица на које се односе.

* Појам родне равноправности

Родна равноправност подразумева једнака права, одговорности и могућности , равномерно учешће и уравнотежену заступљеност жена и мушкараца у свим областима друштвеног живота, једнаке могућности за остваривање права и слобода , коришћење личних знања и способности за лични развој и развој друштва , једнаке могућности и права у приступу робама и услугама, као и остваривање једнаке користи од резултата рада , уз уважавање биолошкх, друштвених и културолошких формираних разила између мушкарца и жена и различитих интереса, потреба и приоритета жена и мушкараца приликом доношења јавних и других политика и одлучивања о правима , обавезама и на закону заснованим одредбама , као и уставним одредбама.

* Дискриминације по основу пола,полних карактеристика , односно рода

Дискриминација на основу пола , полних карактеристика, односно рода, јесте свако неоправдано разликовање, неједнако поступање, односно пропуштање ( искључивање , ограничавање или давање првенства ) на отворен или прикривен начин , у односу на лица или групе лица , као и чланове њихових породица или њима блиска лица , засновано на полу , полним карактеристикама , односно роду у ; политичкој, образовној, медијској и економској области; области запошљавања , занимања и рада , самозапошљавања, заштите потрошача ( робе и услуге); здравственом осигурању и заштити , социјалном осигурању и заштити , у браку и породичним односима, области безбедности ; екологији; области културе; спорту и рекреацији; као и у области јавног оглашавања и другим областима друштвеног живота.

Непосредна дискриминација на основу пола , полних карактеристика, односно рода , постоји ако се лице или група лица, звог њиховог пола,полних карактеристика,односно рода у истој или сличној ситуацији , било којим актом , радњом или пропуштањем стављају или су стављени у неповољнији положај или би могли бити стављени у неповољнији положај.

Посредна дискириминација на основу пола, полних карактеристика , односно рода постоји ако на изглед неутрална одредба, критеријум или пракса , лице или групу лица ставља или би могла ставити , због њихивог пола, полних карактеристика , односно рода , у неповољан положај у поређењу са другим лицима у истој или сличној ситуацији , осим ако је то објективно оправдано законитим циљем , а средства за постизање тог циља су примерена и нужна.

Дискриминација на основу пола, полних карактеристика , односно рода постоји ако се према лицу или групи лица неоправдано поступа неповољније него што се поступа или се поступало према другима, искључиво или углавном због тога што су тражили , односно намеравају да траже заштиту од дискриминације на основу пола, односно рода , или због тога што су понудили или намеравају да понуде доказе о дискриминаторском поступању.

Дискриминацијом на основу пола,полних карактеристика , односно рода, сматра се и узнемиравање, понижавајуће поступање, претње и условљавање , сексуално узнемиравање и сексуално уцењивање, родно заснован говор мржње, насиље засновано на полу, полним карактеристикама, односно роду или промени пола, насиље према женама , неједнако поступање на основу трудноће, породиљског одсуства, одсуства ради неге детета, одсуства ради посебне неге детета у својству очинства и материнства ( родитељства) , усвојења, хранитељства, старатељства и подстицање на дискриминацију као и сваки неповољнији третман који лице има због одбијања или трпољења таквог понашања.

Дискриминација лица по основу два или више личних својстава без обзира на то да ли се утицај појединих личних својстава може разграничити је вишеструка дискриминација или се не може разграничити (интерсексијска дискриминација).

Не сматрају се дискриминацијом на основу пола , полних карактеристика, однсоно рода , мере за заштиту материнства и очинства ( родитељсва) , усвојења, хранитељства, старатељства, као и заштита на раду запослених различитог пола, у складу са прописима којима се уређују радни однсои и безбедност и здравље на раду, посебне мере уведене ради постизања пуне родне равноправности, заштите и напретка лица, однсоно групе лица која се налазе у неједнаком положају на основу свог пола, полних карактеристика , односно рода.

Не сматрају се дискриминацијом на основу пола, полних карактеристика, однсоно рода , посебне мере донете ради отклањања и спречавања неједнаког положаја жена и мушкараца и остваривања једнаких могућности за жене и мушкарце.

Судска заштита лица и групе лица која су изложена дискриминацији на основу пола, полних карактеристика, односно рода остварује се у складу са законом којим се уређује забрана дискриминације.

* Укупан број запослених и радно ангажованих лица у Дому за децу ометену у развоју ,,Колевка“ Суботица: **179**
* Број и проценат запослених и радно ангажованих жена:**155 (86,6 %)**
* Број и проценат запослених и радно ангажованих мушкараца: **24** (13,4%)
* Старосна структура:

|  |  |  |  |  |  |
| --- | --- | --- | --- | --- | --- |
|  | 18-30 година ж. | 31-40 година ж. | 41-50 година ж. | 51-60 година ж. | 60+ година ж. |
| Жена | 15 | 53 | 31 | 43 | 13 |
| Мушкараца | 5 | 7 | 5 | 4 | 3 |

* Квалификације које поседују запослена и радно ангажована лица, разврстана по полу:

|  |  |  |  |
| --- | --- | --- | --- |
| Ниво квалификације: | Укупно: | Жена | Мушкараца |
| I | 28 | 26 | 2 |
| II | 3 | 3 | 0 |
| III | 19 | 14 | 5 |
| IV | 91 | 81 | 10 |
| V | 14 | 11 | 3 |
| VI | 14 | 13 | 1 |
| VII | 10 | 7 | 3 |
| VIII | 0 | 0 | 0 |

* Број и проценат запослених и радно ангажованих лица на извршилачким радним местима и на положајима , разврстаних по полу:

|  |  |  |  |
| --- | --- | --- | --- |
|  | Укупан број и проценат | Број и проценат жена | Број и проценат мушкараца |
| Лица на извршилачким радним местима | 154 (99,3%) | 132 (85,1%) | 23 ( 14,2%) |
| Лица на положајима | 1 ( 0,7%) | 0 (0%) | 1 (0,07%) |

* Плате и друге накнаде запослених и радно ангажованих лица исказане у просечној плати , разврстане по полу, у категоријама за извршилачка радна места и за положаје:

|  |  |  |
| --- | --- | --- |
|  | Просечна плата код жена | Просечна плата код мушкараца |
| Лица на извршилачким радним местима | 69.964,79 рсд | 59.532,17 рсд |
| Лица на положајима | / | 130.278,47 рсд |

* Број запослених и радно ангажованих лица који су у години вођења евиденције запошљавања односно радно ангажована , разврстана по полу и старосној доби:

|  |  |  |
| --- | --- | --- |
|  | Мушкарци | Жене |
| Од 18-30 година живота | 0 | 2 |
| Од 31-40 година живота | 0 | 1 |
| Од 41-50 година живота | 0 | 0 |
| Од 51-60 година живота | 0 | 4 |
| 60 + година живота | 1 | 0 |

* Број и проценат запослених и радно ангажованих лица која су у години вођења евиденције добила отказ , односно која су отпуштена , разврстаних по полу и старосној доби као и разлози за то: **Није било таквих случајева**.
* Број примљених пријава запослених и радно ангажованих лица о њиховој изложености узнемиравању , сексуалном узнемиравању или уцењивању или неком другом поступању које има за последицу дискриминацију на основу пола, односно рода , разврстаних по полу и старосној доби: **Није било таквих случајева**.
* Број судских спорова који су вођени у вези са дискриминацијом на основу пола, односно рода , у години вођења евиденције: **Није било таквих случајева.**
* Број судских спорова који су окончани у корист запосленог , у години вођења евиденције: **Није било таквих случајева.**
* Навести начин поступања одговорног лица у органима јавне власти и послодавца по тим судским одлукама: **Није било таквих случајева.**
* Број и проценат запослених и радно ангажованих лица укључених у програме стручног усавршавања и додатног образовања, као и стручног оспособљавања приправника, разврстаних по полу, у години вођења евиденције:

|  |  |
| --- | --- |
| Укупно | 108 (69,6%) |
| Мушкарци | 9 (5,8%) |
| Жене | 99 (63,8%) |

* Број и проценат лица на извршилачким радним местима и на положајима ,ангажованих у органима управљања и надзора , комисијима и другим телима код органа јавне власти и послодавца, разврстаних по полу, квалификацијама и старосној доби:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ниво квалификације | Укупно | Жене | Мушкарци | Од 18-30 година | Од 31-40 година | Од 41-50 година | Од 51-60 година | 60+ година |
| I | 0 | 0 | 0 | 0 | 0 | 0 | 0 | 0 |
| II | 0 | 0 | 0 | 0 | 0 | 0 | 0 | 0 |
| III | 0 | 0 | 0 | 0 | 0 | 0 | 0 | 0 |
| IV | 0 | 1 (50%) | 0 | 0 | 0 | 1 (50%) | 0 | 0 |
| V | 0 | 0 | 0 | 0 | 0 | 0 | 0 | 0 |
| VI | 0 | 0 | 0 | 0 | 0 | 0 | 0 | 0 |
| VII | 0 | 1(50%) | 0 | 0 | 0 | 0 | 1( 50%) | 0 |
| VIII | 0 | 0 | 0 | 0 | 0 | 0 | 0 | 0 |

* Број и проценат пријављених случајева насиља у органу јавне власти или код послодавца послодавца по основу пола, однсоно рода, разврстаних по облику насиља , пола жртве насиља и полу извршиоца насиља ,као и у међусобном односу жртве и извршиоца насиља , у години вођења евиденције: **Није било таквих случајева.**

**ОПИС СТАЊА И ПРОЦЕНА СТЕПЕНА РИЗИКА**

Имајући у виду бројчане податке изнете у претходном поглављу овог Плана, констатује се да у структури запослених у Дому за децу ометену у развоју ,,Колевка“ Суботица је запослен много већи број жена у односу на број мушкараца.

Током свог рада , Дом за децу ометену у развоју у свему је поштовао процедуру заснивања радног односа предвиђену законом и подзаконским актима, као и политику запошљавања у јавном сектору. Приликом заснивања радног односа није постојала никаква дискриминација на основу пола, језика, расе.

У погледу старосне структуре запослених међу оба пола су претежно заступљена лица млађе и средње животне доби.

На основу података о просечним месечним приходима у Дому за децу ометену у развоју ,,Колевка“ Суботица не постоји , нити може постојати родни јаз, с обзиром на то да су зараде и остала примања утврђена на основу Уредбе о коефицијентима за обрачун и исплату плата запсолених у јавним службама.

У дому за децу ометену у развоју ,,Колевка“ Суботица никада није било примљених пријава запослених лица о њиховој изложености узнемиравању, сексуалном узнемиравању или уцењивању или неком другом поступању које има за последицу дискриминацију на основу пола, односно рода. Такође није било судских спорова који су вођени у вези са дискриминацијом по овим основама, односно повредом принципа родне равноправности.

**Области и радни процеси који су изложени ризику за повреду принципа родне равноправности**

Из анализираног стања , следи закључак да у Дому за децу ометену у развоју ,,Колевка“ постоје минимални ризици у радним процесима за повреду принципа родне равноправности.

**Процена степена ризика**

Након процене и мерења ризика који могу да проузрокују повреду принципа родне равноправности која је извршена на основу прописане матрице,степен ризика се утврђује као НИЗАК ( зелена), са малим последицама и малом вероватноћом.

**ЦИЉЕВИ ПЛАНА**

**Општи циљ:**

Општи циљ доношења овог Плана је остваривање и унапређење родне равноправности у оквиру делокруга рада Дома за децу ометену у развоју ,,Колевка“ Суботица.

Планом се одређују и спроводе посебне мере за остваривање и унапређење родне равноправности у складу са начелом једнаких могућности којима се обезбеђује равноправно учешће и заступљеност жена и мушкараца , посебно приправника осетљивих друштвених група, у области рада , запошљавања,професионалног развоја и једнкае могућности за остваривање права и слобода.

**Посебни циљеви:**

1. **Развијање културе родне равноправности и поштовања различитости у Дому за децу ометену у развоју ,,Колевка“ Суботица**

Успостављање , односно очување радног окружења у Дому за децу ометену у развоју ,,Колевка“ Суботица у коме постоји међусобно уважавање и поштовање запослених без обзира на било које њихово лично својство , као што су пол, род, родни идентитет , године старости , изглед , инвалидитет, имовно стање, сексуална оријентација и сл.

Подизање свести запослених о значају родне равноправности, њеном успостављању и унапређењу.

1. **Увођење родне перспективе и пословне пилитике Дома за децу ометену у развоју ,,Колевка“ Суботица**

Увођење родне перспективе у све фазе планирања, припреме , доношења и спровођења пословних политика и мера, средњорочног планирања, израде годишњих планова рада, доношења интерних правних аката.

Уравнотежена заступљеност полова кроз могућност једнаког приступа запосленим женама и мушкарцима позицијама одлучивања, свакако уз претходно испуњење потребних компетенција за конкретне позиције.

1. **Постизање једнаких могућности професионалног развоја свих запослених**

Остваривање родне равноправности у професионалном развоју свих запосленихи стварању једнаких могућности за напредовање, стручно усавршавање и оснаживање свих запослених за равноправно учешће у свим сферама деловања и рада Дома за децу ометену у развоју ,,Колевка“ Суботица.

1. **Родно одговорно буџетирање**

Примена уродњавања и родно одговорног буџетирања у поступку планирања, управљања и спровођења планова у свему у складу са финансијским планом Дома за децу ометену у развоју ,,Колевка“ Суботица.

**ПРЕВЕНТИВНЕ МЕРЕ ЗА СПРЕЧАВАЊЕ РИЗИКА ОД ПОВРЕДЕ ПРИНЦИПА РОДНЕ РАВНОПРАВНОСТИ**

**Врсте мера:**

* Промовисање једнаких могућности у управљању људским ресурсима и једнаке заступљености полова
* Континуирано стручно усавршавање запослених о темама родне равноправности, принципа једнаких могућности, мирног решавања спорова, забране дискриминације на основу пола, рода, сексуалне оријентације, родног идентитета, старости, изгледа и сл. , те у том смислу , а у складу са могућностима утврђеним одобреним финансијским планом Дома, подстицати запослене да похађају одређене програме обука на тему родне равноправности и забране дискриминације.
* Континуирано прикупљање релевантних података о родној равноправности разврстаних по полу и њихово достављање ресорном министарству.

**Начин спровођења мера:**

У циљу остваривања и унапређења родне равноправности неопходна је сарадња свих запослених у Дому.

**Лице одређено за координацију у вези са доношењем , спровођењем и извештавањем о спровођењу плана управљања ризицима од повреде принципа родне равноправности у Дому за децу ометену у развоју ,,Колевка“ Суботица:**

Одлуком директора Дома за децу ометену у развоју ,,Колевка“ Суботица, одлука заведена под дел.бр.: 01-3111/24, од дана 21.12.2023. године, именована је Јелена Опачић, запослена на радној позицији психолога у Дому за децу ометену у развоју ,,Колевка“ Суботица, за лице задужено за координацију у вези са доношењем, спровођењем и извештавањем о спровођењу плана управљања ризицима од повреде принципа родне равноправности у Дому за децу ометену у развоју ,,Колевка“ Суботица, које има обавезу да:

1. Припрема одлуку о почетку израде Плана
2. Стара се да запослени буду обавештени о почетку израде, циљу и значају доношења Плана, истицањем обавештења на огласној табли или слањем путем електронске поште
3. Координира израду процене ризика
4. Координира прикупљање података, анализа и материјала потребних за израду Плана
5. Прати спровођење мера предвиђених Планом
6. Сачињава годишње извештаје о спровођењу Плана
7. Доставља у прописаним роковима План и годишње извештаје о спровођењу Плана управљања ризицима Министарству надлежном за област људских права, која се односе на равноправност полова и питања у вези са родном равноправношћу

Контакт подаци: Јелена Опачић, бр. тел. : 024/552-468, емаил: [kolevka@mts.rs](mailto:kolevka@mts.rs)

**Kонтрола спровођења превентивних мера**

Контролу примене посебних мера врши директор, као и лице задужено за координацију у вези са доношењем ,спровођењем и извештавањем о спровођењу плана управљања ризицима од повреда принципа родне равноправности у Дому за децу ометену у развоју.

**ЗАВРШНЕ ОДРЕДБЕ**

План ступа на снагу даном доношења и почиње да се примењује од дана доношења и објављивања на интернет страници Дома за децу ометену у развоју ,,Колевка“ Суботица

План се доставља ресорном министарству – Министарству за људска и мањинска права и друштвени дијалог.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Директор Стојан Соковић